title: 2008/420/EF: Rådets afgørelse af 7. april 2008 om undertegnelse og midlertidig anvendelse af aftalen mellem Det Europæiske Fællesskab og Australiens regering om visse aspekter af lufttrafik

text:
               7.6.2008

               DA

               Den Europæiske Unions Tidende

               L 149/63

         RÅDETS AFGØRELSE
   af 7. april 2008
   om undertegnelse og midlertidig anvendelse af aftalen mellem Det Europæiske Fællesskab og Australiens regering om visse aspekter af lufttrafik
   (2008/420/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 80, stk. 2, sammenholdt med artikel 300, stk. 2, første afsnit, første punktum,
   under henvisning til forslag fra Kommissionen,
   ud fra følgende betragtninger:

               (1)

               Rådet bemyndigede den 5. juni 2003 Kommissionen til at indlede forhandlinger med tredjelande om en fællesskabsaftale, som skulle træde i stedet for visse bestemmelser i eksisterende bilaterale aftaler.

               (2)

               På Fællesskabets vegne har Kommissionen forhandlet en aftale med Australiens regering om visse aspekter af lufttrafik, i det følgende benævnt »aftalen«, i overensstemmelse med de mekanismer og direktiver, der blev fastsat i bilaget til Rådets afgørelse om bemyndigelse af Kommissionen til at indlede forhandlinger med tredjelande om en fællesskabsaftale, som skulle træde i stedet for visse bestemmelser i eksisterende bilaterale aftaler.

               (3)

               Aftalen bør undertegnes og anvendes midlertidigt med forbehold af senere indgåelse —

         TRUFFET FØLGENDE AFGØRELSE:
   Artikel 1
   Undertegnelsen af aftalen mellem Det Europæiske Fællesskab og Australiens regering om visse aspekter af lufttrafik godkendes herved på Fællesskabets vegne med forbehold af Rådets afgørelse om indgåelse af aftalen.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges til at udpege den (de) person(er), der er beføjet til at undertegne aftalen på Fællesskabets vegne med forbehold af dens indgåelse.
   Artikel 3
   Indtil aftalen træder i kraft, anvendes den midlertidigt fra den første dag i måneden efter den dato, hvor parterne meddeler hinanden, at de i denne henseende nødvendige procedurer er afsluttet.
   Artikel 4
   Rådets formand bemyndiges hermed til at foranstalte den notifikation, der er omhandlet i aftalens artikel 7, stk. 2.

      Udfærdiget i Luxembourg, den 7. april 2008.

            På Rådets vegne

         R. ŽERJAV

            Formand

    ---documentbreak---

               7.6.2008

               DA

               Den Europæiske Unions Tidende

               L 149/65

         AFTALE
   mellem det Europæiske Fællesskab og Australiens Regering om visse aspekter af lufttrafik
   DET EUROPÆISKE FÆLLESSKAB —
   på den ene side, og
   AUSTRALIENS REGERING
   på den anden side
   (i det følgende benævnt »de kontraherende parter«),
   SOM KONSTATERER, at visse bestemmelser i de bilaterale aftaler, som flere medlemsstater har indgået med tredjelande, ifølge De Europæiske Fællesskabers Domstol er i strid med EF-lovgivningen,
   SOM KONSTATERER, at der er indgået et antal bilaterale luftfartsaftaler mellem flere af Det Europæiske Fællesskabs medlemsstater og Australien, der indeholder lignende bestemmelser, og at det påhviler medlemsstaterne at tage alle egnede midler i anvendelse med henblik på at fjerne uoverensstemmelserne mellem disse aftaler og EF-traktaten,
   SOM KONSTATERER, at Det Europæiske Fællesskab har enekompetence på nogle områder, der kan være omfattet af bilaterale luftfartsaftaler mellem EF-medlemsstater og tredjelande,
   SOM KONSTATERER, at luftfartsselskaber, der er etableret i en medlemsstat, i henhold til EF-lovgivningen har ret til uden forskelsbehandling at få adgang til luftruter mellem EF-medlemsstaterne og tredjelande,
   SOM HENVISER til de aftaler mellem Det Europæiske Fællesskab og visse tredjelande, der giver statsborgere i de pågældende tredjelande mulighed for at erhverve ejendomsrettigheder i luftfartsselskaber, som der er udstedt licens til i overensstemmelse med EF-lovgivningen,
   SOM ERKENDER, at overensstemmelse mellem EF-lovgivningen og bestemmelser i de bilaterale luftfartsaftaler mellem EF-medlemsstater og Australien vil tilvejebringe et forsvarligt retsgrundlag for lufttrafikken mellem Det Europæiske Fællesskab og Australien og sikre kontinuiteten i denne lufttrafik,
   SOM KONSTATERER, at bestemmelser i de bilaterale luftfartsaftaler mellem EF-medlemsstater og Australien, der ikke er i strid med EF-lovgivningen, ikke behøver at blive ændret eller erstattet, og
   SOM KONSTATERER, at det ikke er Det Europæiske Fællesskabs hensigt med denne aftale at øge det samlede omfang af lufttrafikken mellem Det Europæiske Fællesskab og Australien, at påvirke balancen mellem luftfartsselskaber fra Fællesskabet og luftfartsselskaber fra Australien eller at ændre fortolkningen af de eksisterende bilaterale luftfartsaftalers bestemmelser om trafikrettigheder —
   ER BLEVET ENIGE OM FØLGENDE:
   Artikel 1
   Almindelige bestemmelser
   1.   I denne aftale forstås ved »medlemsstater«: Det Europæiske Fællesskabs medlemsstater; ved »kontraherende part«: en kontraherende part i denne aftale; ved »part«: den kontraherende part i den relevante bilaterale luftfartsaftale; ved »luftfartsselskab«: også flyselskaber; ved »Det Europæiske Fællesskabs territorium«: territoriet for de medlemsstater, hvor traktaten om oprettelse af Det Europæiske Fællesskab er gældende.
   2.   Når der i de enkelte aftaler, der er anført i bilag I, henvises til statsborgere i den medlemsstat, der er part i den pågældende aftale, skal dette forstås således, at der henvises til statsborgere i Det Europæiske Fællesskabs medlemsstater.
   3.   Når der i de enkelte aftaler, der er anført i bilag I, henvises til luftfartsselskaber eller flyselskaber fra den medlemsstat, der er part i den pågældende aftale, skal dette forstås således, at der henvises til luftfartsselskaber eller flyselskaber, som er udpeget af den pågældende medlemsstat.
   Artikel 2
   Udpegning, tilladelse og tilbagekaldelse
   1.   Stk. 3 og 4 i denne artikel går forud for de tilsvarende bestemmelser i de artikler, der er anført i bilag II, punkt a) og b), med hensyn til den pågældende medlemsstats udpegning af luftfartsselskaber og Australiens udstedelse af godkendelser og tilladelser til luftfartsselskabet samt afvisning, tilbagekaldelse, suspension og begrænsning af godkendelser og tilladelser til luftfartsselskabet.
   2.   Stk. 3 og 4 i denne artikel går forud for de tilsvarende bestemmelser i de artikler, der er anført i bilag II, punkt a) og b), med hensyn til Australiens udpegning af luftfartsselskaber og den pågældende medlemsstats udstedelse af godkendelser og tilladelser til luftfartsselskabet samt afvisning, tilbagekaldelse, suspension og begrænsning af godkendelser og tilladelser til luftfartsselskabet.
   3.   Ved modtagelsen af en sådan udpegning, og når det eller de udpegede luftfartsselskaber indsender en ansøgning i det format og på den måde, som foreskrives for driftstilladelser og tekniske tilladelser, udsteder hver part, med forbehold af stk. 4 og 5, de relevante godkendelser og tilladelser med det mindst mulige tidsforbrug til procedurer, forudsat:

               a)

               for så vidt angår et luftfartsselskab, der er udpeget af en medlemsstat:

                           i)

                           at luftfartsselskabet er etableret på den udpegende medlemsstats område i overensstemmelse med traktaten om oprettelse af Det Europæiske Fællesskab og er i besiddelse af en gyldig licens fra en medlemsstat i overensstemmelse med EF-lovgivningen

                           ii)

                           at den medlemsstat, der står for udstedelsen af »Air Operator's Certificate«, udøver og opretholder en effektiv myndighedskontrol med luftfartsselskabet, og at den relevante luftfartsmyndighed er entydigt identificeret i udpegningen

                           iii)

                           at luftfartsselskabets hovedsæde er beliggende på territoriet i den medlemsstat, hvorfra det har modtaget sin gyldige licens, og

                           iv)

                           at luftfartsselskabet ejes — enten direkte eller i kraft af en ejermajoritet — og kontrolleres effektivt af medlemsstater og/eller statsborgere i medlemsstater og/eller af andre stater som anført i bilag III og/eller statsborgere i disse stater.

               b)

               for så vidt angår et luftfartsselskab, der er udpeget af Australien:

                           i)

                           at Australien udøver og opretholder en effektiv myndighedskontrol med luftfartsselskabet, og

                           ii)

                           at det har sit hovedsæde i Australien.

         4.   Parterne kan hver især afvise, tilbagekalde, suspendere eller begrænse driftstilladelser eller tekniske tilladelser til et luftfartsselskab, som den anden part har udpeget, hvis:

               a)

               for så vidt angår et luftfartsselskab, der er udpeget af en medlemsstat:

                           i)

                           luftfartsselskabet ikke er etableret på den udpegende medlemsstats område i overensstemmelse med traktaten om oprettelse af Det Europæiske Fællesskab eller ikke er i besiddelse af en gyldig licens fra en medlemsstat i overensstemmelse med EF-lovgivningen,

                           ii)

                           den medlemsstat, der står for udstedelsen af »Air Operator's Certificate«, ikke udøver og opretholder en effektiv myndighedskontrol med luftfartsselskabet, eller den relevante luftfartsmyndighed ikke er entydigt identificeret i udpegningen,

                           iii)

                           luftfartsselskabets hovedsæde ikke er beliggende på territoriet i den medlemsstat, hvorfra det har modtaget sin licens,

                           iv)

                           luftfartsselskabet ikke ejes — enten direkte eller i kraft af en ejermajoritet — og ikke kontrolleres effektivt af medlemsstater og/eller statsborgere i medlemsstater og/eller af andre stater som anført i bilag III og/eller statsborgere i disse stater, eller

                           v)

                           luftfartsselskabet i forvejen har tilladelse til at operere i henhold til en bilateral aftale mellem Australien og en anden medlemsstat, og Australien kan godtgøre, at udøvelse af trafikrettigheder i henhold til nærværende aftale på en rute, der omfatter et punkt i den pågældende anden medlemsstat, ville være at omgå begrænsninger i tredje, fjerde eller femte frihedsrettighed, der er pålagt i denne anden aftale, eller

                           vi)

                           luftfartsselskabet er i besiddelse af et »Air Operator's Certificate« udstedt af en medlemsstat, uden at der foreligger nogen bilateral luftfartsaftale mellem Australien og den pågældende medlemsstat, og hvis Australien kan godtgøre, at det eller de luftfartsselskaber, som Australien har udpeget, ikke har gensidig adgang til de trafikrettigheder, som er nødvendige for at udføre den foreslåede flyvning,

               b)

               for så vidt angår et luftfartsselskab, der er udpeget af Australien:

                           i)

                           Australien ikke udøver en effektiv myndighedskontrol med luftfartsselskabet, eller

                           ii)

                           det ikke har sit hovedsæde i Australien.

         5.   Uden at dette berører Australiens rettigheder i henhold til denne artikels stk. 4, litra a), nr. v) og vi), udøver Australien sine rettigheder i henhold til stk. 4 uden at forskelsbehandle luftfartsselskaber fra medlemsstater på grundlag af nationalitet.
   Artikel 3
   Rettigheder med hensyn til myndighedskontrol
   1.   Stk. 2 i denne artikel supplerer de tilsvarende bestemmelser i de artikler, der er anført i bilag II, punkt c).
   2.   Når en medlemsstat (den første medlemsstat) har udpeget et luftfartsselskab, som en anden medlemsstat udøver og opretholder myndighedskontrol med, gælder Australiens rettigheder efter sikkerhedsbestemmelserne i aftalen mellem den første medlemsstat, der har udpeget luftfartsselskabet, og Australien også med hensyn til den pågældende anden medlemsstats vedtagelse, gennemførelse og opretholdelse af sikkerhedskrav og med hensyn til det pågældende luftfartsselskabs driftstilladelse.
   Artikel 4
   Takster for transport inden for Det Europæiske Fællesskab
   1.   Stk. 2 i denne artikel supplerer de tilsvarende bestemmelser i de artikler, der er anført i bilag II, punkt d).
   2.   De takster, som det eller de luftfartsselskaber, der udpeges af Australien i henhold til en aftale anført i bilag I, som indeholder en af de bestemmelser, der er anført i bilag II, punkt d), opkræver for transport, som udelukkende finder sted inden for Det Europæiske Fællesskabs område, er underlagt EF-lovgivningen.
   Artikel 5
   Bilag til aftalen
   Bilagene til denne aftale udgør en integrerende del af aftalen.
   Artikel 6
   Revision eller ændring
   De kontraherende parter kan efter fælles overenskomst til enhver tid revidere eller ændre denne aftale.
   Artikel 7
   Ikrafttræden
   1.   Denne aftale træder i kraft, når de kontraherende parter skriftligt har meddelt hinanden, at de har afsluttet de interne procedurer, som er nødvendige for, at den kan træde i kraft.
   2.   Uanset stk. 1 er de kontraherende parter enige om at anvende aftalen midlertidigt fra den første dag i måneden efter den dato, hvor de kontraherende parter meddeler hinanden, at de i denne henseende nødvendige procedurer er afsluttet.
   3.   Aftaler og andre arrangementer mellem medlemsstaterne og Australien, som på datoen for denne aftales undertegnelse endnu ikke var trådt i kraft, og som ikke finder midlertidig anvendelse, er anført i bilag I, punkt b). Denne aftale finder anvendelse på alle sådanne aftaler og arrangementer, fra de træder i kraft eller finder midlertidig anvendelse.
   Artikel 8
   Ophør
   1.   Hvis en aftale, der er anført i bilag I, ophører, ophører samtidig alle nærværende aftales bestemmelser vedrørende den i bilag I anførte aftale.
   2.   Hvis alle de aftaler, der er anført i bilag I, ophører, ophører nærværende aftale samtidig.

      TIL BEKRÆFTELSE HERAF har undertegnede befuldmægtigede underskrevet denne aftale.
      Udfærdiget i Bruxelles den niogtyvende april to tusind og otte i to eksemplarer på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk. I tilfælde af uoverensstemmelse går den engelske tekst forud for de andre sprogudgaver.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За правителството на Австралия
         Por el Gobierno de Australia
         Za vládu Austrálie
         For Australiens regering
         Für die Regierung Australiens
         Austraalia valitsuse nimel
         Για την Κυβέρνηση της Αυστραλίας
         For the Government of Australia
         Pour le gouvernement d'Australie
         Per il governo d'Australia
         Austrālijas valdības vārdā
         Australijos Vyriausybės vardu
         Ausztrália kormánya részéről
         Għall-Gvern ta' l-Awstralja
         Voor de Regering van Australië
         W imieniu Rządu Australii
         Pelo Governo da Austrália
         Pentru Guvernul Australiei
         Za vládu Austrálie
         Za vlado Avstralije
         Australian hallituksen puolesta
         För Australiens regering

   BILAG I
   Liste over aftaler, som der henvises til i denne aftales artikel 1

               a)

               Luftfartsaftaler mellem Det Australske Statsforbund og EF-medlemsstater, som på tidspunktet for denne aftales undertegnelse er indgået, undertegnet og/eller anvendes midlertidigt

                           —

                           Luftfartsaftale mellem den østrigske forbundsregering og Det Australske Statsforbunds regering udfærdiget i Wien den 22. marts 1967 (i det følgende benævnt »aftalen Australien-Østrig«).
                           Suppleret ved aftalememorandum undertegnet i Wien den 25. marts 1999.

                           —

                           Luftfartsoverenskomst mellem Kongeriget Danmarks regering og Australiens regering paraferet i Canberra den 16. oktober 1998 (i det følgende benævnt »udkastet til aftale Australien-Danmark«).
                           Suppleret ved aftalememorandum vedrørende samarbejdet mellem de skandinaviske lande om Scandinavian Airlines System (SAS) paraferet i Canberra den 16. oktober 1998.
                           Suppleret ved godkendt referat dateret den 16. oktober 1998.

                           —

                           Luftfartsaftale mellem Republikken Finlands regering og Det Australske Statsforbunds regering paraferet den 15. juni 1999 (i det følgende benævnt »udkastet til aftale Australien-Finland«).
                           Suppleret ved aftalememorandum undertegnet i Helsingfors den 15. juni 1999.

                           —

                           Luftfartsaftale mellem Det Australske Statsforbunds regering og Den Franske Republiks regering udfærdiget i Canberra den 13. april 1965 (i det følgende benævnt »aftalen Australien-Frankrig«).
                           Ændret ved brevveksling undertegnet i Paris den 22. december 1970 og den 7. januar 1971.

                           —

                           Luftfartsaftale mellem Forbundsrepublikken Tyskland og Det Australske Statsforbund udfærdiget i Bonn den 22. maj 1957 (i det følgende benævnt »aftalen Australien-Tyskland«).
                           Denne sammenholdes med aftalememorandum undertegnet i Canberra den 12. juni 1998 og brevveksling af 17. september 1998 og 5. november 1998.

                           —

                           Luftfartsaftale mellem Kongeriget Grækenlands regering og Det Australske Statsforbunds regering udfærdiget i Athen den 10. juni 1971, som ændret (i det følgende benævnt »aftalen Australien-Grækenland«).

                           —

                           Luftfartsaftale mellem Den Hellenske Republiks regering og Det Australske Statsforbunds regering paraferet i Athen den 11. november 1997 og vedlagt aftalememorandum undertegnet i Athen den 11. november 1997 (i det følgende benævnt »udkastet til revideret aftale Australien-Grækenland«).

                           —

                           Luftfartsaftale mellem Irland og Australien indgået ved noteveksling dateret henholdsvis den 26. november 1957 og den 30. december 1957 (i det følgende benævnt »aftalen Australien-Irland«).

                           —

                           Luftfartsaftale mellem Det Australske Statsforbunds regering og Den Italienske Republiks regering udfærdiget i Rom den 10. november 1960, som ændret (i det følgende benævnt »aftalen Australien-Italien«).

                           —

                           Luftfartsaftale mellem Australiens regering og Storhertugdømmet Luxembourgs regering som vedlagt aftalememorandum udfærdiget i Luxembourg den 3. september 1997 (i det følgende benævnt »udkastet til aftale Australien-Luxembourg«).

                           —

                           Luftfartsaftale mellem Maltas regering og Australiens regering udfærdiget i Canberra den 11. september 1996 (i det følgende benævnt »aftalen Australien-Malta«).
                           Suppleret ved brevveksling af 1. december 2003.

                           —

                           Luftfartsaftale mellem Kongeriget Nederlandenes regering og Det Australske Statsforbunds regering udfærdiget i Canberra den 25. september 1951 (i det følgende benævnt »aftalen Australien-Nederlandene«).

                           —

                           Luftfartsaftale mellem Republikken Polens regering og Australiens regering udfærdiget i Warszawa den 28. april 2004 (i det følgende benævnt »aftalen Australien-Polen«).

                           —

                           Luftfartsaftale mellem Kongeriget Sveriges regering og Australiens regering paraferet i Canberra den 16. oktober 1998 (i det følgende benævnt »udkastet til aftale Australien-Sverige«).
                           Suppleret ved aftalememorandum vedrørende samarbejdet mellem de skandinaviske lande om Scandinavian Airlines System (SAS) paraferet i Canberra den 16. oktober 1998.
                           Suppleret ved godkendt referat dateret den 16. oktober 1998.

                           —

                           Aftale mellem regeringen for Det Forenede Kongerige Storbritannien og Nordirland og Det Australske Statsforbunds regering om lufttrafik mellem og ud over de to landes territorier, udfærdiget i London den 7. februar 1958, som ændret (i det følgende benævnt »aftalen Australien-Det Forenede Kongerige«).

               b)

               Luftfartsaftaler og andre arrangementer mellem Det Australske Statsforbund og EF-medlemsstater, der er paraferet eller undertegnet, men som på tidspunktet for denne aftales undertegnelse endnu ikke er trådt i kraft og ikke anvendes midlertidigt.

         BILAG II
   Liste over artikler i de i bilag I anførte aftaler, som der henvises til i denne aftales artikel 2-5

               a)

               En medlemsstats udpegning af luftfartsselskaber:

                           —

                           Artikel 4 i aftalen Australien-Østrig (1)

                           —

                           Artikel 3 i udkastet til aftale Australien-Danmark

                           —

                           Artikel 3 i aftalen Australien-Tyskland (1)

                           —

                           Artikel 4 i aftalen Australien-Grækenland (1)

                           —

                           Artikel 4 i udkastet til aftale Australien-Grækenland (1)

                           —

                           Artikel 3 i udkastet til aftale Australien-Luxembourg (1)

                           —

                           Artikel 4 i aftalen Australien-Irland (1)

                           —

                           Artikel 4 i aftalen Australien-Italien (1)

                           —

                           Artikel 4 i aftalen Australien-Malta (1)

                           —

                           Artikel 3 i aftalen Australien-Nederlandene (1)

                           —

                           Artikel 2 i aftalen Australien-Polen

                           —

                           Artikel 3 i udkastet til aftale Australien-Sverige

                           —

                           Artikel 3 i aftalen Australien-Det Forenede Kongerige.

               b)

               Afvisning, tilbagekaldelse, suspension og begrænsning af godkendelser og tilladelser:

                           —

                           Artikel 7 i aftalen Australien-Østrig (1)

                           —

                           Artikel 4 i udkastet til aftale Australien-Danmark

                           —

                           Artikel 5 i udkastet til aftale Australien-Finland

                           —

                           Artikel 8 i aftalen Australien-Frankrig (1)

                           —

                           Artikel 4 i aftalen Australien-Tyskland (1)

                           —

                           Artikel 5 i aftalen Australien-Grækenland (1)

                           —

                           Artikel 5 i udkastet til aftale Australien-Grækenland (1)

                           —

                           Artikel 7 i aftalen Australien-Irland (1)

                           —

                           Artikel 5 i aftalen Australien-Italien (1)

                           —

                           Artikel 4 i udkastet til aftale Australien-Luxembourg (1)

                           —

                           Artikel 5 i aftalen Australien-Malta (1)

                           —

                           Artikel 6 i aftalen Australien-Nederlandene (1)

                           —

                           Artikel 2 i aftalen Australien-Polen

                           —

                           Artikel 4 i udkastet til aftale Australien-Sverige

                           —

                           Artikel 3 i aftalen Australien-Det Forenede Kongerige.

               c)

               Myndighedskontrol:

                           —

                           Tillæg 4 til aftalememorandummet mellem Australiens regerings luftfartsmyndigheder og Østrigs regerings luftfartsmyndigheder undertegnet den 25. marts 1999 — således som det anvendes midlertidigt inden for rammerne af aftalen Australien-Østrig

                           —

                           Artikel 17 i udkastet til aftale Australien-Danmark

                           —

                           Artikel 8 i udkastet til aftale Australien-Finland

                           —

                           Tillæg C til aftalememorandummet mellem Australiens regerings luftfartsmyndigheder og Forbundsrepublikken Tysklands regerings luftfartsmyndigheder undertegnet i Canberra den 12. juni 1998 — således som det anvendes midlertidigt inden for rammerne af aftalen Australien-Tyskland

                           —

                           Artikel 8 i udkastet til aftale Australien-Grækenland

                           —

                           Artikel 7 i udkastet til aftale Australien-Luxembourg

                           —

                           Artikel 8 i aftalen Australien-Malta

                           —

                           Tillæg C til aftalememorandummet mellem Australiens regerings luftfartsmyndigheder og Kongeriget Nederlandenes regerings luftfartsmyndigheder undertegnet i Haag den 4. september 1997 — således som det anvendes midlertidigt inden for rammerne af aftalen Australien-Nederlandene

                           —

                           Artikel 5 i aftalen Australien-Polen

                           —

                           Artikel 17 i udkastet til aftale Australien-Sverige.

               d)

               Takster for transport inden for Det Europæiske Fællesskab:

                           —

                           Artikel 9 i aftalen Australien-Østrig

                           —

                           Artikel 13 i udkastet til aftale Australien-Danmark

                           —

                           Artikel 14 i udkastet til aftale Australien-Finland

                           —

                           Artikel 10 i aftalen Australien-Frankrig

                           —

                           Tillæg E til aftalememorandummet mellem Australiens regerings luftfartsmyndigheder og Forbundsrepublikken Tysklands regerings luftfartsmyndigheder undertegnet i Canberra den 12. juni 1998 sammenholdt med brevveksling af 17. september 1998 og 5. november 1998 — således som det anvendes midlertidigt inden for rammerne af aftalen Australien-Tyskland

                           —

                           Artikel 9 i aftalen Australien-Grækenland

                           —

                           Artikel 14 i udkastet til aftale Australien-Grækenland

                           —

                           Artikel 9 i aftalen Australien-Irland

                           —

                           Artikel 9 i aftalen Australien-Italien

                           —

                           Artikel 11 i udkastet til aftale Australien-Luxembourg

                           —

                           Artikel 14 i aftalen Australien-Malta

                           —

                           Afsnit IV i bilaget til aftalen Australien-Nederlandene

                           —

                           Artikel 10 i aftalen Australien-Polen

                           —

                           Artikel 13 i udkastet til aftale Australien-Sverige

                           —

                           Artikel 7 i aftalen Australien-Det Forenede Kongerige.

      (1)  Artikel 2, stk. 2, i denne aftale finder ikke anvendelse på disse bestemmelser.
   BILAG III
   Liste over andre stater, som der henvises til i denne aftales artikel 2

               a)

               Republikken Island (i medfør af aftalen om Det Europæiske Økonomiske Samarbejdsområde)

               b)

               Fyrstendømmet Liechtenstein (i medfør af aftalen om Det Europæiske Økonomiske Samarbejdsområde)

               c)

               Kongeriget Norge (i medfør af aftalen om Det Europæiske Økonomiske Samarbejdsområde)

               d)

               Det Schweiziske Forbund (i medfør af luftfartsaftalen mellem Det Europæiske Fællesskab og Det Schweiziske Forbund).


title: Den Administrative Kommission for Koordinering af Sociale Sikringsordninger Afgørelse nr. H4 af 22. december 2009 om sammensætningen af og virkemåden for så vidt angår Revisionsudvalget under Den Administrative Kommissionen for Koordinering af Sociale Sikringsordninger (Tekst af relevans for EØS og for EF/Schweiz-aftalen)

text:
               27.4.2010

               DA

               Den Europæiske Unions Tidende

               C 107/3

         DEN ADMINISTRATIVE KOMMISSION FOR KOORDINERING AF SOCIALE SIKRINGSORDNINGER
   AFGØRELSE Nr. H4
   af 22. december 2009
   om sammensætningen af og virkemåden for så vidt angår Revisionsudvalget under Den Administrative Kommissionen for Koordinering af Sociale Sikringsordninger
   (Tekst af relevans for EØS og for EF/Schweiz-aftalen)
   2010/C 107/03
   DEN ADMINISTRATIVE KOMMISSION FOR KOORDINERING AF SOCIALE SIKRINGSORDNINGER HAR —
   under henvisning til artikel 72 i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger (1), i henhold til hvilken Den Administrative Kommission har til opgave at fastlægge de nødvendige elementer, der skal tages i betragtning ved opstillingen af regnskaberne over de udgifter, der i henhold til denne forordning skal afholdes af medlemsstaternes institutioner, og vedtagelsen af den årlige regnskabsopgørelse mellem nævnte institutioner på grundlag af en rapport fra det i artikel 74 omhandlede Revisionsudvalg,
   under henvisning til artikel 74 i forordning (EF) nr. 883/2004, i henhold til hvilken Den Administrative Kommission har til opgave at fastsætte sammensætningen af og virksomheden for Revisionsudvalget, som skal aflægge beretninger og forelægge en begrundet udtalelse i forbindelse med de afgørelser, som Den Administrative Kommission træffer i henhold til artikel 72, litra g) —
   TRUFFET FØLGENDE AFGØRELSE:
   Artikel 1
   1.   Revisionsudvalget, der er omhandlet i artikel 74 i forordning (EF) nr. 883/2004 om koordinering af de sociale sikringsordninger, hører ind under Den Administrative Kommission for Koordinering af Sociale Sikringsordninger.
   2.   Revisionsudvalget har de opgaver, der er angivet i artikel 74, litra a)-f), i forordning (EF) nr. 883/2004, og virker under Den Administrative Kommission, fra hvilken det modtager sine instruktioner. Inden for disse rammer forelægger Revisionsudvalget et langsigtet arbejdsprogram for Den Administrative Kommission med henblik på godkendelse.
   Artikel 2
   1.   Revisionsudvalget træffer i princippet sine afgørelser på grundlag af dokumentation. Udvalget kan fra de kompetente myndigheder anmode om alle oplysninger eller undersøgelser, som det anser for nødvendige i forbindelse med behandlingen af de sager, som det har fået forelagt til undersøgelse. Om fornødent kan Revisionsudvalget, hvis formanden for Den Administrative Kommission har givet sit forhåndstilsagn hertil, bemyndige et medlem af sekretariatet eller visse medlemmer af Revisionsudvalget til på stedet at foretage den undersøgelse, som måtte være påkrævet, for at udvalgets arbejde kan videreføres. Formanden for Den Administrative Kommission underretter den berørte medlemsstats repræsentant i Den Administrative Kommission om, at denne undersøgelse finder sted.
   2.   Revisionsudvalget fremmer den endelige afslutning af regnskaberne i tilfælde, hvor der ikke kan findes en afgørelse inden for den periode, der er fastsat i Europa-Parlamentets og Rådets forordning (EF) nr. 987/2009 af 16. september 2009 om de nærmere regler til gennemførelse af forordning (EF) nr. 883/2004 om koordinering af de sociale sikringsordninger (2). Den begrundede begæring om en udtalelse fra Revisionsudvalget om en tvist i henhold til artikel 67, stk. 7, i forordning (EF) nr. 987/2009 afgives til udvalget af en af parterne senest 25 arbejdsdage inden mødets start.
   3.   Revisionsudvalget kan nedsætte en mæglingsinstans, der bistår udvalget i forbindelse med den begrundede begæring om en udtalelse fra Revisionsudvalget, som er afgivet af en af parterne i henhold til stk. 2 i denne artikel.
   Nærmere oplysninger om mæglingsinstansens sammensætning, virkeperiode, opgaver, og arbejdsmetoder såvel som formandskabets funktion vil blive fastlagt i et mandat, som skal godkendes af Revisionsudvalget.
   Artikel 3
   1.   Revisionsudvalget består af to repræsentanter fra hver af medlemsstaterne som udpeges af de kompetente myndigheder i de pågældende EU-medlemsstater.
   Et medlem af Revisionsudvalget kan i tilfælde af forfald lade sig repræsentere af den suppleant, som i dette øjemed er udpeget af de kompetente myndigheder.
   2.   Europa-Kommissionens repræsentant eller den pågældendes suppleant i Den Administrative Kommission har rådgivende status i Revisionsudvalget.
   3.   Revisionsudvalget bistås af en uafhængig ekspert eller ekspertgruppe, som har en faglig uddannelse og erfaring inden for de områder, der vedrører Revisionsudvalgets funktioner, især opgaverne i henhold til artikel 64, 65 og 69 i forordning (EF) nr. 987/2009.
   Artikel 4
   1.   Hvervet som formand for Revisionsudvalget udøves af et medlem fra den medlemsstat, hvis repræsentant i Den Administrative Kommission i samme periode udøver formandshvervet for denne kommission.
   2.   Formanden for Revisionsudvalget kan sammen med sekretariatet træffe alle foranstaltninger med henblik på en hurtig løsning af problemer, der hører ind under Revisionsudvalgets kompetenceområde.
   3.   Formanden for Revisionsudvalget er i princippet formand for arbejdsgrupperne, som har til opgave at behandle problemer, som hører ind under Revisionsudvalgets kompetenceområde; hvis formanden ikke er i stand til at deltage i møderne, eller der skal behandles særlige problemer, kan en anden af formanden udpeget person dog deltage i møderne i stedet for denne.
   Artikel 5
   1.   Afgørelser træffes med simpelt flertal, idet hver medlemsstat kun råder over en stemme.
   Af Revisionsudvalgets udtalelser skal det fremgå, om de er vedtaget enstemmigt eller ved flertalsbeslutning. Mindretallets standpunkter eller forbehold skal i givet fald anføres.
   Når udtalelsen ikke er vedtaget enstemmigt, forelægges den af Revisionsudvalget for Den Administrative Kommission sammen med en beretning, som indeholder en redegørelse for de modstridende synspunkter og begrundelsen herfor.
   Revisionsudvalget udpeger ligeledes en referent, som har til opgave at meddele Den Administrative Kommission alle oplysninger, som denne kommission anser for formålstjenlige med henblik på afgørelsen af den pågældende tvist.
   Referenten kan ikke vælges blandt repræsentanterne for de lande, der er implicerede i tvisten.
   2.   Revisionsudvalget kan beslutte at vedtage afgørelser og begrundede udtalelser ved brug af en skriftlig procedure, hvis en sådan procedure er blevet aftalt på et tidligere møde i udvalget.
   Med dette formål for øje skal formanden forelægge den tekst, der skal vedtages, for medlemmerne af Revisionsudvalget. Der fastsættes en tidsfrist på mindst ti arbejdsdage, inden for hvilken medlemmerne har mulighed for at angive, om de forkaster den foreslåede tekst eller afholder sig fra at stemme. Manglende reaktion inden for den fastsatte frist betragtes som en godkendelse af teksten.
   Formanden kan også beslutte at indlede en skriftlig procedure i de tilfælde, hvor en sådan procedure ikke forud er blevet aftalt på et møde i Revisionsudvalget. I så fald betragtes kun en skriftlig godkendelse af den foreslåede tekst som en jastemme, og der skal fastsættes en tidsfrist på mindst 15 arbejdsdage.
   Formanden underretter ved den anførte frists udløb medlemmerne om resultatet af afstemningen. En afgørelse, der har fået det påkrævede antal stemmer, betragtes som vedtaget den dag, der er sat som fristens sidste dag for medlemmerne til at fremsætte deres bemærkninger.
   3.   Hvis et medlem af Revisionsudvalget under den skriftlige procedure foreslår ændringer til teksten, skal formanden enten:

               a)

               indlede den skriftlige procedure på ny og oplyse medlemmerne om den foreslåede ændring i overensstemmelse med proceduren i stk. 2, eller

               b)

               annullere den skriftlige procedure med henblik på at drøfte spørgsmålet på det efterfølgende møde,

         afhængigt af, hvilken procedure formanden skønner relevant i det pågældende tilfælde.
   4.   Hvis et medlem af Revisionsudvalget inden tidsfristens udløb anmoder om, at teksten behandles på et møde i Revisionsudvalget, annulleres den skriftlige procedure.
   Spørgsmålet behandles dernæst på det følgende møde i Revisionsudvalget.
   Artikel 6
   Revisionsudvalget kan nedsætte ad hoc-grupper bestående af et begrænset antal personer, som udarbejder og fremlægger forslag vedrørende specifikke emner for Revisionsudvalget med henblik på vedtagelse.
   Revisionsudvalget beslutter, hvem der skal være referent for ad hoc-gruppen, hvilke opgaver gruppen skal udføre, ligesom det fastsætter en tidsfrist for gruppens fremlæggelse af resultaterne for Revisionsudvalget. Disse bestemmelser fastsættes i et skriftligt mandat, som vedtages af Revisionsudvalget.
   Artikel 7
   1.   Den Administrative Kommissions sekretariat forestår forberedelsen af Revisionsudvalgets møder, afholdelsen af møderne samt udarbejdelsen af et mødereferat. Sekretariatet udfører de opgaver, der er nødvendige for, at Revisionsudvalget kan fungere. Dagsordenen og tidspunktet for samt varigheden af Revisionsudvalgets møder fastlægges i samråd med formanden.
   2.   Den Administrative Kommissions sekretariat fremsender dagsordenen til medlemmerne af Revisionsudvalget og af Den Administrative Kommission mindst 15 arbejdsdage før hvert mødes begyndelse. Dokumenterne vedrørende punkterne på dagsordenen skal foreligge mindst ti arbejdsdage inden mødets start. Det gælder ikke for dokumenter, der indeholder generelle oplysninger, som ikke kræver godkendelse.
   3.   Notater vedrørende kommende møder i Revisionsudvalget fremsendes til Den Administrative Kommissions sekretariat senest 20 arbejdsdage inden mødets start. Det gælder ikke for dokumenter, der indeholder generelle oplysninger, som ikke kræver godkendelse.
   Notater vedrørende de årlige kontoopgørelser, der er anført i artikel 69, stk. 1, i forordning (EF) nr. 987/2009, følger det format og indeholder de oplysninger, som er anført af en uafhængig ekspert eller ekspertgruppe, som er omtalt i artikel 3, stk. 3, i denne afgørelse. Hver enkelt delegation fremsender notaterne til sekretariatet senest den 31. juli i det år, der følger efter det pågældende år.
   Artikel 8
   Reglerne for Den Administrative Kommission finder anvendelse på Revisionsudvalget i fornødent omfang.
   Artikel 9
   Denne afgørelse offentliggøres i Den Europæiske Unions Tidende. Den finder anvendelse fra datoen for gennemførelsesforordningens ikrafttrædelse.

            Formand for Den Administrative Kommission

         Lena MALMBERG

      (1)  EUT L 166 af 30.4.2004, s. 1.

      (2)  EUT L 284 af 30.10.2009, s. 1.


title: Kommissionens afgørelse (EU) 2015/767 af 12. maj 2015 om ændring af bilaget til den monetære konvention mellem Den Europæiske Union og Vatikanstaten

text:
               13.5.2015

               DA

               Den Europæiske Unions Tidende

               L 120/58

         KOMMISSIONENS AFGØRELSE (EU) 2015/767
   af 12. maj 2015
   om ændring af bilaget til den monetære konvention mellem Den Europæiske Union og Vatikanstaten
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til den monetære konvention af 17. december 2009 mellem Den Europæiske Union og Vatikanstaten (1), særlig artikel 8, stk. 3, og
   ud fra følgende betragtninger:

               (1)

               Artikel 8, stk. 1, i den monetære konvention mellem Den Europæiske Union og Vatikanstaten (herefter »den monetære konvention«) bestemmer, at Vatikanstaten skal gennemføre EU-retsakter og -regler vedrørende eurosedler og -mønter, forebyggende foranstaltninger mod hvidvaskning af penge, svig og forfalskning i forbindelse med kontanter og andre betalingsmidler end kontanter, medaljer og møntefterligninger samt krav om statistiske indberetninger. Disse retsakter og regler er opført i bilaget til den monetære konvention.

               (2)

               Kommissionen skal hvert år foretage de ændringer i bilaget til den monetære konvention, som nye relevante EU-retsakter og -regler samt ændringer af eksisterende EU-retsakter og -regler tilsiger.

               (3)

               Der skal også foretages de ændringer af bilaget til den monetære konvention, som de retsakter og regler, der er blevet ophævet, tilsiger.

               (4)

               Bilaget til den monetære konvention bør derfor ændres —

         VEDTAGET DENNE AFGØRELSE:
   Artikel 1
   Bilaget til den monetære konvention mellem Den Europæiske Union og Vatikanstaten erstattes af teksten i bilaget til denne afgørelse.
   Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.

      Udfærdiget i Bruxelles, den 12. maj 2015.

            På Kommissionens vegne

         Jean-Claude JUNCKER

            Formand

      (1)  EUT C 28 af 4.2.2010, s. 13.

      BILAG

            »BILAG

                        Retlige bestemmelser, der skal gennemføres

                        Gennemførelsesfrist

                        Forebyggelse af hvidvaskning af penge

                        1

                        Europa-Parlamentets og Rådets direktiv 2005/60/EF af 26. oktober 2005 om forebyggende foranstaltninger mod anvendelse af det finansielle system til hvidvaskning af penge og finansiering af terrorisme (EUT L 309 af 25.11.2005, s. 15)
                        Ændret ved:

                        31. december 2010

                        2

                        Europa-Parlamentets og Rådets direktiv 2008/20/EF af 11. marts 2008 om ændring af direktiv 2005/60/EF om forebyggende foranstaltninger mod anvendelse af det finansielle system til hvidvaskning af penge og finansiering af terrorisme, for så vidt angår de gennemførelsesbeføjelser, der tillægges Kommissionen (EUT L 76 af 19.3.2008, s. 46)
                        Udbygget ved:

                        3

                        Rådets rammeafgørelse 2001/500/RIA af 26. juni 2001 om hvidvaskning af penge, identifikation, opsporing, indefrysning eller beslaglæggelse og konfiskation af redskaber og udbytte fra strafbart forhold (EFT L 182 af 5.7.2001, s. 1)

                        4

                        Europa-Parlamentets og Rådets forordning (EF) nr. 1889/2005 af 26. oktober 2005 om kontrol med likvide midler, der indføres til eller forlader Fællesskabet (EUT L 309 af 25.11.2005, s. 9)

                        5

                        Kommissionens direktiv 2006/70/EF af 1. august 2006 om fastsættelse af gennemførelsesforanstaltninger til Europa-Parlamentets og Rådets direktiv 2005/60/EF for så vidt angår definitionen af politisk udsat person og de tekniske kriterier for lempede procedurer med hensyn til kundelegitimation og for undtagelse i tilfælde, hvor en finansiel aktivitet udøves lejlighedsvis eller i et meget begrænset omfang (EUT L 214 af 4.8.2006, s. 29)

                        6

                        Europa-Parlamentets og Rådets forordning (EF) nr. 1781/2006 af 15. november 2006 om oplysninger, der skal medsendes om betaler ved pengeoverførsler (EUT L 345 af 8.12.2006, s. 1)

                        7

                           Europa-Parlamentets og Rådets direktiv 2014/42/EU af 3. april 2014 om indefrysning og konfiskation af redskaber og udbytte fra strafbart forhold i Den Europæiske Union (EUT L 127 af 29.4.2014, s. 39)

                        31. december 2016 (2)

                        Forebyggelse af svig og falskmøntneri

                        8

                           Rådets rammeafgørelse 2001/413/RIA af 28. maj 2001 om bekæmpelse af svig og forfalskning i forbindelse med andre betalingsmidler end kontanter (EFT L 149 af 2.6.2001, s. 1)

                        31. december 2010

                        9

                           Rådets forordning (EF) nr. 1338/2001 af 28. juni 2001 om fastlæggelse af de foranstaltninger, der er nødvendige for at beskytte euroen mod falskmøntneri (EFT L 181 af 4.7.2001, s. 6)
                        Ændret ved:

                        31. december 2010

                        10

                        Rådets forordning (EF) nr. 44/2009 af 18. december 2008 om ændring af forordning (EF) nr. 1338/2001 om fastlæggelse af de foranstaltninger, der er nødvendige for at beskytte euroen mod falskmøntneri (EUT L 17 af 22.1.2009, s. 1)

                        11

                           Rådets forordning (EF) nr. 2182/2004 af 6. december 2004 om medaljer og møntefterligninger, der ligner euromønter (EUT L 373 af 21.12.2004, s. 1)
                        Ændret ved:

                        31. december 2010

                        12

                        Rådets forordning (EF) nr. 46/2009 af 18. december 2008 om ændring af forordning (EF) nr. 2182/2004 om medaljer og møntefterligninger, der ligner euromønter (EUT L 17 af 22.1.2009, s. 5)

                        13

                           Europa-Parlamentets og Rådets direktiv 2014/62/EU af 15. maj 2014 om strafferetlig beskyttelse af euroen og andre valutaer mod falskmøntneri og om erstatning af Rådets rammeafgørelse 2000/383/RIA (EUT L 151 af 21.5.2014, s. 1)

                        31. december 2016 (2)

                        Regler om eurosedler og -mønter

                        14

                           Rådets konklusioner af 23. november 1998 og 5. november 2002 om mønter til samlerbrug

                        31. december 2010

                        15

                           Rådets konklusioner af 10. maj 1999 om kvalitetsstyringssystemet for euromønter

                        31. december 2010

                        16

                           Meddelelse fra Kommissionen 2001/C 318/03 af 22. oktober 2001 om ophavsretlig beskyttelse af designet på euromønternes fælles side (KOM(2001) 600 endelig) (EFT C 318 af 13.11.2001, s. 3)

                        31. december 2010

                        17

                           Den Europæiske Centralbanks retningslinje ECB/2003/5 af 20. marts 2003 om håndhævelse af foranstaltninger mod ikke-tilladte gengivelser af eurosedler og om ombytning og inddragelse af eurosedler (EUT L 78 af 25.3.2003, s. 20)
                        Ændret ved:

                        31. december 2010

                        18

                        Den Europæiske Centralbanks retningslinje ECB/2013/11 af 19. april 2013 om ændring af retningslinje ECB/2003/5 om håndhævelse af foranstaltninger mod ikke-tilladte gengivelser af eurosedler og om ombytning og inddragelse af eurosedler (EUT L 118 af 30.4.2013, s. 43)

                        31. december 2014 (1)

                        19

                           Den Europæiske Centralbanks afgørelse ECB/2010/14 af 16. september 2010 om kontrol af eurosedlers ægthed og kvalitet og om recirkulering af eurosedler (EUT L 267 af 9.10.2010, s. 1)
                        Ændret ved:

                        31. december 2012

                        20

                           Den Europæiske Centralbanks afgørelse ECB/2012/19 af 7. september 2012 om ændring af afgørelse ECB/2010/14 om kontrol af eurosedlers ægthed og kvalitet og om recirkulering af eurosedler (EUT L 253 af 20.9.2012, s. 19)

                        31. december 2013 (1)

                        21

                        Europa-Parlamentets og Rådets forordning (EU) nr. 1210/2010 af 15. december 2010 om autentificering af euromønter og håndtering af euromønter, der er uegnede til at være i omløb (EUT L 339 af 22.12.2010, s. 1)

                        31. december 2012

                        22

                        Europa-Parlamentets og Rådets forordning (EU) nr. 651/2012 af 4. juli 2012 om udstedelse af euromønter (EUT L 201 af 27.7.2012, s. 135)

                        31. december 2013 (1)

                        23

                           Den Europæiske Centralbanks afgørelse ECB/2013/10 af 19. april 2013 om pålydende værdi, specifikationer, gengivelse, ombytning og inddragelse af eurosedler (EUT L 118 af 30.4.2013, s. 37)

                        31. december 2014 (1)

                        24

                           Rådets forordning (EU) nr. 729/2014 af 24. juni 2014 om pålydende værdi og tekniske specifikationer for euromønter, som er bestemt til at sættes i omløb (EUT L 194 af 2.7.2014, s. 1)

                        31. december 2013 (2)

               Afdeling, som i overensstemmelse med det blandede udvalgs ad hoc-ordning på anmodning af Pavestolen og Vatikanstaten inkluderes i bilaget til den monetære konvention og indeholder relevante regler, der finder anvendelse på enheder, som udøver erhvervsmæssig finansiel virksomhed

                        Relevante dele af følgende retlige instrumenter

                        Gennemførelsesfrist

                        25

                           Rådets direktiv 86/635/EØF af 8. december 1986 om bankers og andre penge- og finansieringsinstitutters årsregnskaber og konsoliderede regnskaber (EFT L 372 af 31.12.1986, s. 1), som ændret ved Europa-Parlamentets og Rådets direktiv 2001/65/EF af 27. september 2001 om ændring af Rådets direktiv 78/660/EØF, 83/349/EØF og 86/635/EØF for så vidt angår værdiansættelsesregler for visse selskabsformers samt bankers og andre penge- og finansieringsinstitutters årsregnskaber og konsoliderede regnskaber (EFT L 283 af 27.10.2001, s. 28), Europa-Parlamentets og Rådets direktiv 2003/51/EF af 18. juni 2003 om ændring af direktiv 78/660/EØF, 83/349/EØF, 86/635/EØF og 91/674/EØF om årsregnskaber og konsoliderede regnskaber for visse selskabsformer, banker og andre penge- og finansieringsinstitutter samt forsikringsselskaber (EUT L 178 af 17.7.2003, s. 16) og Europa-Parlamentets og Rådets direktiv 2006/46/EF af 14. juni 2006 om ændring af Rådets direktiv 78/660/EØF om årsregnskaberne for visse selskabsformer, 83/349/EØF om konsoliderede regnskaber, 86/635/EØF om bankers og andre penge- og finansieringsinstitutters årsregnskaber og konsoliderede regnskaber og 91/674/EØF om forsikringsselskabers årsregnskaber og konsoliderede regnskaber (EUT L 224 af 16.8.2006, s. 1)

                        31. december 2016 (2)

                        26

                        Europa-Parlamentets og Rådets direktiv 2013/36/EU af 26. juni 2013 om adgang til at udøve virksomhed som kreditinstitut og om tilsyn med kreditinstitutter og investeringsselskaber, om ændring af direktiv 2002/87/EF og om ophævelse af direktiv 2006/48/EF og 2006/49/EF (EUT L 176 af 27.6.2013, s. 338)

                        31. december 2017 (2)

                        27

                        Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (EUT L 176 af 27.6.2013, s. 1)

                        31. december 2017 (2)

                        Lovgivning om indsamling af statistiske oplysninger

                        28

                           Den Europæiske Centralbanks retningslinje ECB/2013/24 af 25. juli 2013 om Den Europæiske Centralbanks statistiske rapporteringskrav inden for kvartalsvise finansielle sektorkonti (EUT L 2 af 7.1.2014, s. 34)

                        31. december 2016 (2)

                        29

                           Den Europæiske Centralbanks forordning (EF) nr. 1071/2013 af 24. september 2013 om den konsoliderede balance i MFI-sektoren (monetære finansielle institutioner) (ECB/2013/33) (EUT L 297 af 7.11.2013, s. 1)

                        31. december 2016 (2)

                        30

                           Den Europæiske Centralbanks forordning (EU) nr. 1072/2013 af 24. september 2013 vedrørende statistik over de monetære finansielle institutioners rentesatser (ECB/2013/34) (EUT L 297 af 7.11.2013, s. 51)

                        31. december 2016 (2)

                        31

                           Den Europæiske Centralbanks retningslinje ECB/2014/15 af 4. april 2014 om monetær statistik og statistik over finansielle institutioner og markeder (EUT L 340 af 26.11.2014, s. 1)

                        31. december 2016 (2)

         (1)  Det Blandede Udvalg godkendte i 2013 disse frister.

         (2)  Det Blandede Udvalg godkendte i 2014 disse frister.«